
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 307 
Τροποποίηση διατάξεων Π.Δ. 352/1995 «Οργανισμός 
Σχολής Αστυφυλάκων» (ΑΊ87) και Π.Δ. 319/1995 «Ορ¬ 
γανισμός Σχολής Αξιωματικών Ελληνικής Αστυνο¬ 
μίας» (Α' 174). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 4 και του άρθρου 3 
παρ. 4 του Ν.2226/1994 «Εισαγωγή, εκπαίδευση και με¬ 
τεκπαίδευση στις Σχολές της Αστυνομικής Ακαδημίας και 
στο Τμήμα Ανθυποπυραγών της Πυροσβεστικής Ακαδη¬ 
μίας και άλλες διατάξεις» (Α' 122). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α' 38). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την υπ' αριθμ. 550/2001 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

Οι παράγραφοι 5, 6 και 7 του άρθρου 46 του Π.Δ. 
352/1995, αντικαθίστανται ως εξής: 

« 5. Τα θέματα διαγωνισμού των τακτικών γραπτών εξε¬ 
τάσεων των εξαμήνων και πτυχιακών εξετάσεων, που διε- 
νεργούνται ταυτόχρονα σε όλα τα Τμήματα Δοκίμων 
Αστυφυλάκων, καταρτίζειτριμελής Επιτροπή Εξετάσεων, 
που ορίζεται, για κάθε μάθημα χωριστά, με διαταγή του 
Διοικητή της Σχολής, και αποτελείται από ένα καθηγητή 
του οικείου μαθήματος, και δύο αξιωματικούς από το δι¬ 
δακτικό, εκπαιδευτικό και διοικητικό προσωπικό της Σχο¬ 
λής, κατά προτίμηση πτυχιούχους Α.Ε.Ι. ή κατόχους ειδι¬ 
κών γνώσεων σχετικών με το εξεταζόμενο γνωστικό αντι¬ 
κείμενο. Ο ανώτερος ή αρχαιότερος αξιωματικός εκτελεί 
χρέη Προέδρου της Επιτροπής. Με την ίδια διαταγή ορί¬ 
ζονται αντίστοιχα αναπληρωματικά μέλη. 


Η Επιτροπή Εξετάσεωνέχειτηνευθύνη κατάρτισηςτων 
θεμάτων και της διεκπεραίωσης της διαδικασίας των εξε¬ 
τάσεων. 

Η Επιτροπή καταρτίζει δέκα (10) θέματα από την κοινή 
διδαχθείσα ύλη του μαθήματος. Προς τούτο, όλαταΤμή- 
ματα Δοκίμων Αστυφυλάκων (Τ.Δ.Α.), πέντε (5) ημέρες 
πριν την έναρξη της εξεταστικής περιόδου του εξαμήνου, 
αναφέρουν τη διδαχθείσα ύλη στο Τμήμα Σπουδών και 
Δημοσίων Σχέσεων της Σχολής Αστυφυλάκων, το οποίο 
συνθέτει και ανακοινώνει την κοινή διδαχθείσα και εξετα¬ 
στέα ύλη στην αρμόδια Επιτροπή Εξέτασης και στους Δο¬ 
κίμους. 

Η τελική διαμόρφωση των θεμάτων με δύο ή περισσό¬ 
τερες ερωτήσεις συνδυαζόμενες κατά το δυνατόν με 
πρακτικά ζητήματα, η ανακοίνωση του βαθμού αξιολόγη¬ 
σης της κάθε απάντησης, καθώς και η παροχή οδηγιών 
ορθής απάντησης αποτελεί έργο της αρμόδιας Επιτρο¬ 
πής Εξέτασης. 

Κάθε θέμα διαγωνισμού υπογράφεται και από τα τρία 
(3) μέλη της Επιτροπής, αριθμείται και εσωκλείεται σε φά¬ 
κελο του ίδιου χρώματος, σχήματος και μεγέθους, χωρίς 
την οποιαδήποτε εξωτερική ένδειξη, εκτός της αρίθμη¬ 
σης. 

Από το σύνολο των θεμάτων, από έναν των διαγωνιζο- 
μένων σε κάποια από τις αίθουσες εξέτασης γίνεται κλή¬ 
ρωση ενός θέματος, στο οποίο διαγωνίζονται οι Δόκιμοι. 
Οι Δόκιμοι απαντούν σε όλα τα ερωτήματα του θέματος. 
Ειδικά για το μάθημα της ξένης γλώσσας τα θέματα περι¬ 
λαμβάνουν γραμματικές παρατηρήσεις, έκθεση, ερωτή¬ 
σεις επιλογής σωστών απαντήσεων και τεστ κατανόησης 
της γλώσσας. Η υπαγόρευση του θέματος γίνεται από 
έναν καθηγητή της ξένης γλώσσας ή διανέμεται σε φωτο¬ 
αντίγραφο. 

Γιατην όλη διαδικασία συντάσσεται σχετικό πρακτικό. 

Διευκρινίσεις παρέχονται απάτην Εξεταστική Επιτροπή 
ή κατόπιν έγκρισής της από τους διδάσκοντες και εφόσον 
ανακύψει ανάγκη, μόνο επί ερωτημάτων κατανόησης των 
θεμάτων και για 30' μετά την εκφώνησή τους. Κατά το χρο¬ 
νικό αυτό διάστημα δεν επιτρέπεται αποχώρηση από την 
αίθουσα των εξεταζομένων». 

« 6. Η χρονική διάρκεια του διαγωνισμού στις τακτικές 
γραπτές και πτυχιακές εξετάσεις είναι δίωρη και αρχίζει 
από την ώρα λήξης της υπαγόρευσης του θέματος. Το θέ- 

μα υπαγορεύεται, στους δοκίμους από τον καθηγητή ή 
από τον επιτηρητή ή διανέμεται σε φωτοαντίγραφο. 

Μετη συμπλήρωση του χρόνου διαγωνισμού τα γραπτά 
παραλαμβάνονται από τον επιτηρητή σε όποια κατάστα¬ 
ση βρίσκονται. Οι κόλλες του διαγωνισμού κατά τις τακτι¬ 
κές γραπτές και πτυχιακές εξετάσεις φέρουν την σφραγί¬ 
δα και μονογραφή του Διοικητού της Σχολής Αστυφυλά¬ 
κων και αδιαφανές επικάλυμμα για την κάλυψη των 
στοιχείων ταυτότητας των διαγωνιζομένων. Από κάθε 
εξεταζόμενο Δόκιμο αναγράφεται στο δεξιό ημιπλαίσιο, 
κάτω της σφραγίδας, η ημερομηνία και το μάθημα εξέτα¬ 
σης χωρίς ένδειξη του Τ.Δ.Α., όπου ανήκει ο δόκιμος. Η 
ένδειξη του Τ.Δ.Α. θα αναγράφεται μαζί με τα λοιπά στοι¬ 
χεία του διαγωνιζόμενου στο χώρο που θα καλύπτεται 
από το αδιαφανές επικάλυμμα. 

Τα γραπτά διορθώνονται από βαθμολογητή καθηγητή 
του οικείου μαθήματος, που ανήκει στο διδακτικό προσω¬ 
πικό ενός εκ των Τ.Δ.Α. και ορίζεται με διαταγή του Διοι¬ 
κητή της Σχολής Αστυφυλάκων. Δυνατόν να ορίζονται πε¬ 
ρισσότεροι του ενός βαθμολογητές - καθηγητές για κάθε 
μάθημα στο ίδιο ή σε περισσότερα Τ.Δ.Α. Με την ίδια δια¬ 
ταγή ορίζεται αντίστοιχα αναπληρωτής βαθμολογητής. 

Κατ’ εξαίρεση στο μάθημα της «Αυτοάμυνας - Αυτο¬ 
προστασίας» ορίζονται δύο βαθμολογητές, ο καθένας εκ 
των οποίων βαθμολογείτο επιμέρους γνωστικό του αντι¬ 
κείμενο, ακολουθώντας την προβλεπόμενη κλίμακα βαθ¬ 
μολογίας. Μεταξύ των δύο βαθμολογητών εξάγεται Μέ¬ 
σος Όρος. Δυνατόν να ορίζεται ένας βαθμολογητής, εφό¬ 
σον είναι καθηγητής και των δύο αντικειμένων. 

Στο μάθημα του «Δημοσίου Δικαίου» των πτυχιακών 
εξετάσεων το κάθε θέμα περιλαμβάνει ερωτήσεις ίσης 
βαρύτητας - αξιολόγησης από τα δύο επιμέρους γνωστι¬ 
κά αντικείμενα (Συνταγματικού και Διοικητικού Δικαίου). 
Γιατη βαθμολόγηση ορίζεται ένας βαθμολογητής που κα¬ 
λύπτει το επιστημονικό - γνωστικό πεδίο ή δύο βαθμολο¬ 
γητές ένας για κάθε επιμέρους γνωστικό αντικείμενο. 
Στην τελευταία περίπτωση ο καθένας βαθμολογεί με την 
προβλεπόμενη κλίμακα και εξάγεται Μέσος Όρος. 

Με τη λήξη της γραπτής εξέτασης του μαθήματος κάθε 
Τ.Δ.Α. συσκευάζει τα γραπτά και τα αποστέλλει για τη 
βαθμολόγησή τους, με τον ταχύτερο και ασφαλέστερο 
τρόπο στο Τ.Δ.Α. όπου εδρεύει ο βαθμολογητής καθηγη¬ 
τής, συντάσσοντας προς τούτο σχετικό πρωτόκολλο. Οι 
λεπτομέρειες της όλης διαδικασίας, αποστολής ή συνο¬ 
δείας παράδοσης - παραλαβής, καθορίζονται με διαταγή 
του Διοικητή της Σχολής Αστυφυλάκων. 

Μετά την παραλαβή όλων των προς βαθμολόγηση γρα¬ 
πτών, με ευθύνη του Διοικητή, του προϊσταμένου Γ ραφεί¬ 
ου Σπουδώντου αρμόδιου Τ.Δ.Α. και του ορισθέντος βαθ¬ 
μολογητή, τα γραπτά αναμειγνύονται και αριθμούνται με 
αύξοντα αριθμό. Στη συνέχεια παραλαμβάνονται με σχε¬ 
τική απόδειξη από τον βαθμολογητή, ο οποίος και τα βαθ¬ 
μολογεί σε καθορισμένο χώρο του Τ.Δ.Α. όπου και φυ¬ 
λάσσονται. 

Η βαθμολογία γίνεται σε ακέραιους αριθμούς από μη¬ 
δέν μέχρι είκοσι (0 - 20) που ορίζεται ως κλίμακα βαθμο¬ 
λογίας. Όπου εξάγεται Μέσος Όρος, ο τελικός βαθμός 
που προκύπτει καταχωρείται μέχρι χιλιοστού της μονά¬ 
δας. 

Βάση επιτυχίας θεωρείται ο βαθμός δέκα (10)». 


« 7. Με διαταγή του Διοικητή του Τ.Δ.Α, όπου έχει ορι- 
σθεί να πραγματοποιηθεί βαθμολόγηση κάποιου μαθή¬ 
ματος, ορίζεται αντίστοιχη θμελής Επιτροπή Αποκάλυ¬ 
ψης για ένα ή περισσότερα μαθήματα. Η Επιτροπή Απο¬ 
κάλυψης παραλαμβάνει βαθμολογημένα τα γραπτά από 
τον βαθμολογητή - καθηγητή συντάσσοντας σχετικό 
πρωτόκολλο. Έργο της είναι η καταχώρηση του βαθμού 
της γραπτής επίδοσης σε γενικές ονομαστικές καταστά¬ 
σεις που περιέχουν ήδη σε ξεχωριστή στήλη τον αντί¬ 
στοιχο βαθμό προφορικής εξέτασης. 

Ακολούθως και όπου απαιτείται, εφαρμόζεται η διαδι¬ 
κασία εξομάλυνσης του βαθμού προφορικής εξέτασης, 
σύμφωνα με τα οριζόμενα στο άρθρο 48 του παρόντος 
διατάγματος και η Επιτροπή Αποκάλυψης καταχωρεί τον 
τελικό βαθμό της προφορικής εξέτασης σε ξεχωριστή 
στήλη. 

Οι καταστάσεις βαθμολογίας υπογεγραμμένες απάτην 
Επιτροπή Αποκάλυψης κάθε μαθήματος, παραδίδονται 
σε ένα αντίτυπο στο Τ.Δ.Α. που εδρεύει, με μέριμνα του 
οποίου επικυρώνονται και στη συνέχεια διαβιβάζονται σε 
όλα τα Τ.Δ.Α., προς ανακοίνωση στους δοκίμους. Ακο¬ 
λούθως, υποβάλλονται στο Τμήμα Σπουδών και Δημο¬ 
σίων Σχέσεων της Σχολής Αστυφυλάκων για την περαιτέ¬ 
ρω επεξεργασία των βαθμολογιών και την έκδοση των 
αποτελεσμάτων». 

Άρθρο 2. 

Το άρθρο 47 του ιδίου ως άνω Π.Δ., αντικαθίσταται ως 
εξής: 

« Άρθρο 47. 

Κωλύματα μελών Εξεταστικής Επιτροπής και δοκίμων 
κατά τις εξετάσεις. 

1. Εάν ανακύψει εκτάκτως αντικειμενική αδυναμία προ¬ 
σέλευσης κάποιου από τα τακτικά μέλη της Εξεταστικής 
Επιτροπής και αντίστοιχα αδυναμία αντικατάστασής του 
με τα αναπληρωματικά μέλη και δεν υφίσταται ευχέρεια 
άμεσου ορισμού άλλων μελών της Εξεταστικής επιτρο¬ 
πής, αναβάλλεται η εξέταση του μαθήματος για άλλη μέ¬ 
ρα μέσα στην περίοδο των εξετάσεων ή το συντομότερο 
δυνατό αμέσως μετά το πέρας αυτής. 

2. Οι δόκιμοι που κωλύονται να προσέλθουν στις τακτι¬ 
κές εξετάσεις του πρώτου και δεύτερου εξαμήνου κάθε 
εκπαιδευτικού έτους και στις πτυχιακές εξετάσεις του 
3ου έτους εξετάζονται μετά την άρση του κωλύματος σε 
εύλογο χρόνο. Τις εξετάσεις διενεργεί κατά το δυνατόν η 
ίδια Εξεταστική Επιτροπή και χρησιμοποιείτο μη κληρω- 
θέντα θέματα που φυλάσσονται στο αρχείο, με την ίδια 
διαδικασία των παραγράφων 5, 6, 7 του άρθρου 46 του 
παρόντος. Εάν τα εναπομείναντα προς κλήρωση θέματα 
είναι λιγότερα από τρία, καταρτίζονται νέα από την Εξε¬ 
ταστική Επιτροπή προς συμπλήρωση του αριθμού των 
δέκα (10). Την διόρθωση των γραπτών των κωλυομένων, 
πραγματοποιούν κατά το δυνατόν οι αντίστοιχοι κατά μά- 
θη μα διορισμένοι βαθμολογητές καθηγητές τωντακτικών 
εξετάσεων». 

Άρθρο 3. 

Το εδάφ. α'τηςπαρ. 1 του άρθρου 48του ανωτέρω Π.Δ., 
αντικαθίσταται ως εξής: 

«α. Βαθμός επίδοσης πρώτου εξαμήνου. 

Για τον υπολογισμό του βαθμού επίδοσης του πρώτου 
εξαμήνου προστίθενται οι βαθμολογίες όλων των μαθη¬ 
μάτων, που διαμορφώθηκαν από το μέσο όρο της τελικής 
προφορικής βαθμολογίας, όπως προκύπτει από την κα¬ 
τωτέρω διαδικασία εξομάλυνσης, και της βαθμολογίας 
της τακτικής γραπτής εξέτασης κάθε μαθήματος και το 
άθροισμα διαιρείται μετον αριθμό των μαθημάτων. Το πη- 
λίκον, το οποίο προσδιορίζεται μέχρι χιλιοστού μονάδος, 
αποτελεί το μέσο όρο της επίδοσης του πρώτου εξαμή¬ 
νου κάθε δοκίμου. 

Για τη διαδικασία εξομάλυνσης καθιερώνεται συντελε- 
στήςτέσσερα (4) που προσδιορίζειτην μέγιστη επιτρεπτή 
διαφορά της προφορικής από την γραπτή βαθμολογία 
κάθε μαθήματος. Με βάση το βαθμό της τακτικής γρα¬ 
πτής εξέτασης, εφόσον ο αντίστοιχος βαθμός της προ¬ 
φορικής εξέτασης κάθε μαθήματος υπερβαίνειπλέοντων 
τεσσάρων (4) μονάδων το βαθμό της τακτικής γραπτής 
εξέτασης, τότε μειώνεται στο επίπεδο του βαθμού της 
γραπτής εξέτασης με την προσθήκη των τεσσάρων (4) 
επιπλέον μονάδων της εξομάλυνσης. 

Στην περίπτωση που η διαφορά των βαθμών προφορι¬ 
κής και γραπτής εξέτασης κάθε μαθήματος είναι μικρό¬ 
τερη ή ίση των τεσσάρων (4) μονάδων, ο αρχικός βαθμός 
προφορικής εξέτασης παραμένει αμετάβλητος. 

Ο συντελεστής εξομάλυνσης τέσσερα (4) λαμβάνεται 
υπόψη και στην περίπτωση που ο βαθμός της γραπτής 
εξέτασης του εκπαιδευομένου κατά μάθημα υπερβαίνει 
τον προφορικό βαθμό κατά τέσσερις (4) μονάδες. Σ'αυτή 
την περίπτωση, στον προφορικό βαθμό προστίθενται τό¬ 
σες μονάδες όσες απαιτούνται για τη διατήρηση της 
απόστασης των τεσσάρων (4) μονάδων της εξομάλυνσης 
από το βαθμό της γραπτής εξέτασης. Σε διαφορετική πε¬ 
ρίπτωση , όπου δηλαδή η βαθμολογία της γραπτής εξέτα¬ 
σης είναι μικρότερη ή ίση από τέσσερις (4) μονάδες από 
αυτήν της προφορικής, η αρχική προφορική βαθμολογία 
δεν μεταβάλλεται». 

Άρθρο 4. 

Οι παράγραφοι 1,2, 3, 4, 5 και 6 του άρθρου 50 του ως 
άνω Π.Δ., όπως τροποποιήθηκε η περ. γ'της παρ. 1 με το 
άρθρο 6του Π.Δ. 212/1998, αντικαθίστανται ως εξής: 

«1. Επιτυχών θεωρείται: 

α. Δόκιμος που συγκεντρώνει τη βάση βαθμολογίας δέ¬ 
κα (10) σε κάθε ένα από τα εξεταζόμενα μαθήματα εξα¬ 
μήνου ή των πτυχιακών εξετάσεων. 

β. Δόκιμος που δε συγκεντρώσει μεν σε ένα μάθημα τη 
βάση βαθμολογίας δέκα (10) σε επίπεδο εξαμήνου ή πτυ¬ 
χιακών εξετάσεων, συγκεντρώνει όμως ως μέσο όρο στο 
σύνολο των μαθημάτων βαθμολογία ίση τουλάχιστον με 
τη βάση δέκα (10). 

2. Αποτυχών θεωρείται: 

α. Δόκιμος που δε συγκεντρώνει τη βάση βαθμολογίας 
δέκα (10) σε τρία ή περισσότερα μαθήματα σε επίπεδο 
εξαμήνου ή πτυχιακών εξετάσεων, ανεξάρτητα εάν ο μέ¬ 
σος όρος του συνόλου των μαθημάτων είναι πάνω από τη 
βάση. 

β. Δόκιμος που δε συγκεντρώνει τη βάση βαθμολογίας 
δέκα (10) σε δύο μαθήματα σε επίπεδο εξαμήνου ή πτυ¬ 
χιακών εξετάσεων και ο μέσος όρος του συνόλου των μα¬ 
θημάτων είναι κάτω από τη βάση. 


3. Επανεξεταστέος θεωρείται: 

α. Δόκιμος που δε συγκεντρώνει τη βάση βαθμολογίας 
δέκα (10) σε ένα μάθημα σε επίπεδο εξαμήνου ή πτυχια¬ 
κών εξετάσεων και ο μέσος όρος του συνόλου των μαθη¬ 
μάτων είναι κάτω από τη βάση. 

β. Δόκιμος που δε συγκεντρώνει τη βάση βαθμολογίας 
δέκα (10) σε δύο μαθήματα σε επίπεδο εξαμήνου ή πτυ¬ 
χιακών εξετάσεων και ο μέσος όρος του συνόλου των μα¬ 
θημάτων είναι πάνω από τη βάση. 

4. Η επανεξέταση όλων των δοκίμων γίνεται αμέσως με¬ 
τά την έκδοση καιτην επικύρωση των αποτελεσμάτων των 
τακτικών γραπτών εξετάσεων εξαμήνου ή των πτυχιακών 
εξετάσεων. 

Κατά την επανεξέταση κάθε μαθήματος η Εξεταστική 
Επιτροπή ορίζεται σύμφωνα με τις διατάξεις των άρθρων 
46 και 47 του παρόντος διατάγματος, με τη διαφοροποίη¬ 
ση ότι ο βαθμολογητής καθηγητής ορίζεται σε άλλο 
Τ.Δ.Α. απ'αυτό που πραγματοποιήθηκε η τακτική εξέταση 
στην οποία ο δόκιμος απέτυχε, εξαιρουμένου του Τ.Δ.Α. 
που ανήκει ο υπό επανεξέταση δόκιμος, εκτός εάν όλα τα 
Τ.Δ.Α. έχουν επανεξεταστέους δοκίμους. Η νέα Εξεταστι¬ 
κή Επιτροπή προβαίνει στην εκ νέου κατάρτιση δέκα (10) 
θεμάτων και ακολουθείται όλη η υπόλοιπη διαδικασία 
αποστολής θεμάτων - διόρθωσης γραπτών και αποκάλυ¬ 
ψης, σύμφωνα με τις διατάξεις των παρ. 5, 6 και 7 του άρ¬ 
θρου 46 του παρόντος. 

5. Η επανεξέταση συνεπάγεται τη διαγραφή της πρώ¬ 
της τακτικής γραπτής βαθμολογίας και τη διατήρηση του 
προφορικού βαθμού στο επανεξεταζόμενο μάθημα. 

Εάν μετά την επανεξέταση δεν εξασφαλίζονται οι προ¬ 
ϋποθέσεις της παρ. 1 του παρόντος άρθρου, τότε ο δόκι¬ 
μος θεωρείται αποτυχών και απορρίπτεται. 

6. Δόκιμος που απορρίπτεται κατά τα οριζόμενα στις 
παραγράφους 2 και 5 του παρόντος άρθρου σε επίπεδο 
εξαμήνου επαναλαμβάνει τη φοίτηση του συγκεκριμένου 
εξαμήνου. Η επανάληψη εξαμήνου για τους προαναφε- 
ρόμενους λόγους, επιτρέπεται μία μόνο φορά κατά τη 
διάρκεια της εκπαίδευσής του. 

Στην περίπτωση που για δεύτερη φορά είναι αποτυχών σε 
επίπεδο εξαμήνου, τότε μετά την επικύρωση των αποτελε¬ 
σμάτων, διακόπτεται η φοίτησή του και αποπέμπεταιτης Σχο¬ 
λής, σύμφωνα με τα οριζόμενα στο άρθρο 52 του παρόντος. 

Εάν η απόρριψη είναι σε επίπεδο πτυχιακών εξετάσεων, 
ο Δόκιμος μετά την επικύρωση των αποτελεσμάτων απο- 
πέμπεται της Σχολής, σύμφωνα με τα οριζόμενα στο άρ¬ 
θρο 52 του παρόντος». 

Άρθρο 5. 

Το εδάφιο β' της παρ. 2 του άρθρου 52 του ανωτέρω 
Π.Δ., αντικαθίσταται ως εξής: 

«β. Γιατους αποτυχόντες δοκίμους καιτωνδύο ετών μέ¬ 
χρι ένα εξάμηνο η Διεύθυνση Εκπαίδευσης /Α.Ε.Α., εκδί¬ 
δει διαταγή επανάληψης των μαθημάτων στο ίδιο εξάμη¬ 
νο που απορρίφθηκαν, ενώ για τους αποτυχόντες σε πε¬ 
ρισσότερα από ένα εξάμηνο καθ' όλη τη διάρκεια 
φοίτησής τους στη Σχολή και στις πτυχιακές εξετάσεις, 
προκαλεί απόφαση του Υπαρχηγού της Ελληνικής Αστυ¬ 
νομίας, με την οποία αποπέμπονται από τη Σχολή, βάσει 
των επικυρωμένων πινάκων αποτελεσμάτων και χωρίς άλ¬ 
λη διαδικασία». 

Άρθρο 6. 

Το άρθρο 56του ίδιου ως άνω Π .Δ., αντικαθίσταται ως εξής: 

«Άρθρο 56. 

Φύλαξη - καταστροφή γραπτών. 

Τα γραπτά μετά τη βαθμολόγηση, αποκάλυψη και κατα- 
χώρηση της βαθμολογίας φυλάσσονται από τα Τ.Δ.Α. που 
ανήκει ο διορθωτής καθηγητής και η καταστροφή αυτών 
γίνεται, ένα έτος μετά την αποφοίτηση των δοκίμων, από 
τριμελή Επιτροπή η οποία συγκροτείται με διαταγή του 
Διοικητού του Τ.Δ.Α. και συντάσσει σχετικό πρακτικό. Σε 
περίπτωση δικαστικής αμφισβήτησης, τα γραπτά διατη¬ 
ρούνται μέχρις ότου εκδοθεί αμετάκλητη απόφαση». 

Άρθρο 7. 

Το εδάφιο ζ' της παρ. 1 του άρθρου 58 του ανωτέρω 
Π.Δ., αντικαθίσταται ως εξής: 

«ζ. Η βαθμολογία κάτω του δέκα (10) στην επαγγελμα¬ 
τική ικανότητα». 

Άρθρο 8. 

Ηπαρ. 2του άρθρου 22του Π.Δ.319/1995 (Ά-174) αντι¬ 
καθίσταται ως εξής: 


« Οι δόκιμοι Υπαστυνόμοι διαμένουν και σιτίζονται εντός 
της Σχολής. Αν οι στεγαστικές δυνατότητες της Σχολής 
είναι περιορισμένες και δεν καλύπτουν τις ανάγκες όλων 
των δοκίμων, τότε μπορεί να καθορισθεί με διαταγή του 
Υπαρχηγού της Ελληνικής Αστυνομίας η εκτός αυτής δια¬ 
μονή και σίτιση των τεταρτοετών, των τριτοετών ή και των 
δευτεροετών δοκίμων». 

Άρθρο 9. 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 19 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

